Document ID: 32004R0966

32004R0966
L 179/4
SLUŽBENI LIST EUROPSKE UNIJE
14.05.2004.
UREDBA KOMISIJE (EZ) br. 966/2004
od 13. svibnja 2004.
o utvrđivanju reprezentativnih cijena i dodatnih uvoznih carina za melasu u sektoru šećera primjenljivih od 14. svibnja 2004.
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) 1260/2001 od 19. lipnja 2001. o zajedničkoj organizaciji tržišta šećera (1), a posebno njezin članak 24. stavak 4.,
budući da:
(1)
Uredbom Komisije (EZ) br. 1422/95 od 23. lipnja 1995. o utvrđivanju detaljnih pravila primjene za uvoz melase u sektoru šećera i o izmjeni Uredbe (EEZ) br. 785/68 (2), se određuje da CIF uvoznu cijenu za melasu utvrđenu u skladu s Uredbom Komisije (EEZ) br. 785/68 (3) treba smatrati reprezentativnom cijenom. Ta se cijena utvrđuje za standardnu kvalitetu definiranu u članku 1. Uredbe (EEZ) br. 785/68.
(2)
Za potrebe utvrđivanja reprezentativnih cijena, moraju se uzeti u obzir sve informacije predviđene u članku 3. Uredbe (EEZ) br. 785/68, osim u slučajevima predviđenim u članku 4. te Uredbe i te cijene treba utvrditi, prema potrebi, u skladu s metodom predviđenom u članku 7. te Uredbe.
(3)
Cijene koje se ne odnose na standardnu kvalitetu treba prilagoditi na više ili na niže, u skladu s kvalitetom ponuđene melase, u skladu s člankom 6. Uredbe (EEZ) br. 785/68.
(4)
Ako postoji razlika između inicijalne cijene za dotični proizvod i reprezentativne cijene, treba utvrditi dodatne uvozne carine u skladu s uvjetima utvrđenim u članku 3. Uredbe (EZ) br. 1422/95. Ako bi uvozne carine bile obustavljene u skladu s člankom 5. Uredbe (EZ) br. 1422/95, treba utvrditi specifične iznose ovih carina.
(5)
Reprezentativne cijene i dodatne uvozne carine za dotične proizvode treba utvrditi u skladu s člankom 1. stavkom 2. i člankom 3. stavkom 1. Uredbe (EZ) br. 1422/95.
(6)
Mjere predviđene ovom Uredbom u skladu su s mišljenjem Upravljačkog odbora za šećer,
DONIJELA JE OVU UREDBU:
Članak 1.
Reprezentativne cijene i dodatne carine koje se primjenjuju na uvoz proizvoda iz članka 1. Uredbe (EZ) br. 1422/95 utvrđene su u Prilogu ovoj Uredbi.
Članak 2.
Ova Uredba stupa na snagu 14. svibnja 2004.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. svibnja 2004.

Labels: 2
3
17
15